Asītes iela
Asītes iela ir iela Rīgā, Zemgales priekšpilsētā, Bieriņos. Iela sākas krustojumā ar Ojāra Vācieša ielu un beidzas krustojumā ar Tēriņu ielu, nekrustojot citas ielas. Kopējais ielas garums ir 225 metri, tā klāta ar asfalta segumu. Ielā ir savrupmāju apbūve, atrodas arī sākumskola un pirmsskolas izglītības iestāde "Mazulītis Rū", kā arī autopiekabju tirdzniecības un nomas laukums. Iela nosaukta Asītes — ciema Dienvidkurzemes novadā — vārdā.